Cauldron

Cauldron je slovenská spoločnosť, ktorá sa zaoberá vývojom počítačových hier. Spoločnosť bola založená v roku 1996, má sídlo v Bratislave. Ide o prvú firmu z priestoru bývalého Česko-Slovenska, ktorá sa začala profesionálne zaoberať vývojom počítačových hier. a v roku 1998 ako prvá firma prerazila na zahraničné trhy s hrou Spellcross. Publisher bola firma SCi.

V roku 1999 ako prvé štúdio z priestoru bývalého Česko-Slovenska vytvorilo vlastný herný 3d engine. Engine bol použitý pre hru Battle Isle: The Andoria War.

V roku 2006 štúdio nadviazalo spoluprácu s americkou firmou Activision. Postupom času sa štúdio špecializovalo na vývoj poľovníckych hier pre severoamerický trh a vytváralo bezkonkurenčne najlepšie hry na svete v tejto kategórii pre všetky primárne herné platformy.

V roku 2014 štúdio vzhľadom na celosvetovú finančnú krízu muselo prerušiť vývoj hier pod svojím menom. Na internete koluje informácia že štúdio bolo odkúpené firmou Bohemia Interactive, ale nieje to pravda. Na stránke orsr.sk je možné zistiť aktuálny výpis.

Od roku 2014 do roku 2020 členovia štúdia pracovali pre firmu Bohemia Interactive. kde pomáhali realizovať primárne projekt DayZ pre herné konzoly.

V roku 2020 členovia štúdia založili ďalšie herné štúdio menom Nine Rocks Games. Štúdio sa špecializuje na vývoj loveckých hier.

 Herné enginy 
V roku 1995 bol realizovaný „Quadrax engine“ ako test programátorských zručností. Engine bol určený pre MS-DOS a obsahoval editor dvojrozmerných levelov pre rovnomennú hru. Engine bol využitý pre 1 hru.

V roku 1997 bol vytvorený „Spellcross engine“, na ktorom vyšla aj rovnomenná hra. Engine bol realizovaný pre MS-DOS a bol určený na rýchle vykreslovanie „sprite“ grafiky. Engine obsahoval aj pokročilý nástroj na modelovanie trojrozmernej bitmapovej krajiny. Neskôr boli implementované aj ďalšie nástroje na tvorbu zložitejších herných misií, ale výsledná hra už nebola publikovaná. Engine bol využitý pre 1 hru.

V roku 1999 Cauldron vytvoril prvý vlastný 3d engine „mist“ na ktorom bola vytvorená hra Battle Isle: The Andoria War. Tento engine fungoval pod operačným systémom Windows 98 a bol primárne určený pre externé virtuálne prostredie. Interný editor obsahoval aj pokročilé nástroje deformácie terénu. Zaujímavosťou boli realtime tiene na krajine, vzhľadom na počasie a pohybujúce sa slnko. Engine bol využitý pre 1 hru.

V roku 2001 bol vytvorený „CloakNT engine“, na ktorom vyšla v roku 2003 hra Chaser. Tento engine má editor oddelený od samotnej hry. Engine je primárne určený pre FPS hry v interiéroch. Tento engine sa nakoniec postupne vyvíjal až do roku 2014. V roku 2005 bol plne multiplatformový pre Xbox a PlayStation. Pomocou enginu „CloakNT“ bolo realizovaných 14 hier. Jednu hru na engine postavilo aj košické štúdio Games Farm.

V roku 2003 bol vytvorený „Conan engine“ pre rovnomennú hru. Bol prvý multiplatformový komplexný engine štúdia, ktorý fungoval pre platformy: Microsoft Xbox Classic, Sony PlayStation 2, Nintendo GameCube a Microsoft Windows XP. Engine bol využitý pre 2 hry.

 Hry 
 Quadrax (1996)
 Spellcross (1997)
 Battle Isle: The Andosia War (2000)
 Chaser (2003)
 Conan: The Dark Axe (2004)
 Knights of the Temple II (2005)
 Gene Troopers (2005)
 The History Channel: Civil War – A Nation Divided (2006)
 The History Channel: Battle for the Pacific (2007)
 Soldier of Fortune: Payback (2007)
 History Civil War: Secret Missions (2008)
 Secret Service (2008)
 Cabela's Big Game Hunter 2010 (2009)
 Jurassic: The Hunted (2009)
 Cabela's Dangerous Hunts 2011 (2010)
 Cabelas Big Game Hunter 2012 (2011)
 Cabelas Dangerous Hunts 2013 (2012)
 Cabelas Big Game Hunter Pro Hunts (2014)

 Referencie 

 Externé odkazy 
 Domovská stránka 

Kategória:Výrobcovia počítačových hier na Slovensku
Kategória:Podniky založené v 1996